लोगों ने फूल-गुलाल उड़ाकर स्वागत किया, मंत्रिमंडल की बैठक में हिस्सा लिया
PM Modi road show in Guwahati, Assam, tripura, PM मोदी का असम के गुवाहाटी में रोड शो, लोगों ने फूल-गुलाल उड़ाकर स्वागत किया, मंत्रिमंडल की बैठक में हिस्सा लेंगे
प्रधानमंत्री नरेंद्र मोदी आज यानी मंगलवार को असम के गुवाहाटी में रोड शो किया। इस दौरान सड़क के किनारे पीएम को देखने के लिए बड़ी संख्या में लोग मौजूद रहे। उन्होंने फूल और गुलाल उड़ाकर पीएम का स्वागत किया। रोड शो के दौरान पीएम मोदी कार की फ्रंट सीट पर बैठे नजर आए।
दरअसल, पीएम मोदी 7 मार्च से दो दिन के पूर्वोत्तर के दौरे पर हैं। यहां पीएम मोदी मंगलवार को मेघालय और नगालैंड में नए मुख्यमंत्रियों के शपथ ग्रहण समारोह में शामिल हुए। इसके बाद वे असम पहुंचे, यहां पीएम ने रोड़ शो किया। इसके बाद पीएम ने रात करीब 7 बजे में राज्य सरकार की मंत्रिमंडल बैठक में शामिल हुए। इस दौरान सभी विभागों के कामकाज की समीक्षा हुई।
मानिक साहा के शपथ ग्रहण समारोह में शामिल होंगे पीएम
उन्होंने बताया कि बुधवार सुबह 9:40 बजे पीएम त्रिपुरा के लिए रवाना होंगे। यहां वे मानिक साहा सरकार के शपथ ग्रहण समारोह में हिस्सा लेंगे। त्रिपुरा में साहा को भाजपा विधायक दल का नेता घोषित किया गया है।
नगालैंड में नेफ्यू रियो और मेघालय में कॉनराड संगमा ने CM पद की शपथ ले ली है। नेफ्यू रियो ने दोपहर 1 बजकर 45 मिनट पर पांचवीं बार CM पद की शपथ ली, वहीं संगमा कॉनराड का शपथ ग्रहण कार्यक्रम सुबह 11 बजे हुआ। संगमा कॉनराड दूसरी बार मेघालय के सीएम बने हैं। दोनों के शपथ ग्रहण समारोह में पीएम नरेंद्र मोदी, गृहमंत्री अमित शाह, भाजपा अध्यक्ष जेपी नड्डा और असम के मुख्यमंत्री हिमंत बिस्वा सरमा मौजूद रहे।
दोनों राज्यों में बने दो उपमुख्यमंत्री
दोनों ही राज्यों में दो डिप्टी सीएम बनाए गए हैं। मेघालय में NPP के स्निआवभलंग धर और प्रिस्टोन तेनसोंग ने डिप्टी सीएम पद की शपथ ली है। वहीं नगालैंड में टी.आर जेलियांग और यानथुंगो पैट्टन को डिप्टी सीएम बनाया गया है।